L 303/16
MT
Il-Ġurnal Uffiċjali tal-Unjoni Ewropea
23.11.2022
(46)
L-Artikolu 11(1) tar-Regolament Delegat (UE) 2020/2015 ta sal-31 ta’ Diċembru 2022 eżenzjoni tas-sopravivenza għolja għall-paġella ħamra (Pagellus bogaraveo) li tinqabad bl-irkaptu artiġjanali voracera fid-diviżjoni 9a tal-ICES u għall-paġella ħamra li tinqabad bis-snanar u x-xlief fis-subżoni 8 u 10 tal-ICES u fid-diviżjoni 9a tal-ICES.
(47)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(48)
L-STECF irrieżamina l-informazzjoni xjentifika u kkonkluda li l-esperimenti ta’ sopravivenza addizzjonali jenħtieġ li jipprovdu stimi ta’ sopravivenza robusti.
(49)
Minħabba l-evidenza ppreżentata fil-passat mill-Istati Membri tal-SWW dwar ir-rati ta’ sopravivenza u li l-esperimenti ta’ sopravivenza addizzjonali x’aktarx jipprovdu stimi ta’ sopravivenza robusti, din l-eżenzjoni jenħtieġ li tiġi estiża sal-31 ta’ Diċembru 2023 biex tippermetti t-tlestija tal-istudji.
L-Istati Membri tal-SWW huma mitluba jressqu r-riżultati ta’ dawn l-istudji lill-STECF sa mhux aktar tard mill-1 ta’ Mejju 2023, biex jappoġġaw l-evalwazzjoni ta’ din l-eżenzjoni fir-rieżami tal-2023 tal-obbligu ta’ ħatt l-art.
(50)
L-Artikolu 14(1)(n) tar-Regolament Delegat (UE) 2020/2015 ta sal-31 ta’ Diċembru 2022 eżenzjoni de minimis għallmerlangu (Merlangius merlangus) li jinqabad bl-għeżula fis-subżona 8 tal-ICES.
(51)
Ir-rakkomandazzjoni konġunta talbet estensjoni għal din l-eżenzjoni sal-31 ta’ Diċembru 2023.
(52)
L-STECF ikkonkluda li evalwazzjonijiet preċedenti jindikaw li l-qabdiet u l-qbid skartat tal-merlangu fis-sajd talgħażel huma baxxi u li l-impatt tal-eżenzjoni fuq l-istokk tal-merlangu x’aktarx li huwa negliġibbli.
(53)
Minħabba l-evidenza mressqa fil-passat mill-Istati Membri tal-SWW dwar il-kostijiet sproporzjonati tal-immaniġġjar ta’ qabdiet mhux mixtieqa u l-istudji ppjanati dwar is-selettività, din l-eżenzjoni jenħtieġ li tiġi estiża sal31 ta’ Diċembru 2023.
L-Istati Membri tal-SWW huma mitluba jressqu r-riżultati ta’ dawn l-istudji lill-STECF sa mhux aktar tard mill-1 ta’ Mejju 2023, biex jappoġġaw l-evalwazzjoni ta’ din l-eżenzjoni fir-rieżami tal-2023 talobbligu ta’ ħatt l-art.
(54)
Billi l-miżuri previsti f’dan ir-Regolament għandhom impatt dirett fuq l-ippjanar tal-istaġun tas-sajd tal-bastimenti tal-Unjoni u fuq l-attivitajiet ekonomiċi relatati, jenħtieġ li dan ir-Regolament jidħol fis-seħħ minnufih wara li jiġi ppubblikat.
Dan jenħtieġ li japplika mill-1 ta’ Jannar 2023,
ADOTTAT DAN IR-REGOLAMENT:
Artikolu 1 Ir-Regolament Delegat (UE) 2020/2015 huwa emendat kif ġej: (1) fl-Artikolu 4, il-paragrafu 1 huwa sostitwit b’dan li ġej: “1.
L-eżenzjoni tas-sopravivenza prevista fl-Artikolu 15(4)(b) tar-Regolament (UE) Nru 1380/2013 għandha tapplika għal: — fid-diviżjoni 7d tal-ICES, sa sitt mili nawtiċi mill-kosta iżda barra miż-żoni ta’ tkabbir identifikati, għal qabdiet ta’ lingwata komuni (Solea solea) taħt id-daqs minimu ta’ referenza għall-konservazzjoni li jsiru b’irkapti li jkunu xbieki tat-tkarkir bid-diriġenti (kodiċijiet tal-irkaptu: OTT, OTB, TBS, TBN, TB, PTB, OT, PT, TX) b’daqs tal-malja tal-manka ta’ bejn 80 u 99 mm, minn bastimenti: — li għandhom tul massimu ta’ 10 metri u qawwa massima tal-magna ta’ 221 kW; u — li jistadu f’ilmijiet b’fond ta’ 30 metru jew inqas u b’ħinijiet ta’ rmunkar ta’ mhux aktar minn disgħin minuta. — fid-diviżjoni 7e tal-ICES, sa sitt mili nawtiċi mill-kosta iżda barra miż-żoni ta’ tkabbir identifikati, għal qabdiet ta’ lingwata komuni (Solea solea) taħt id-daqs minimu ta’ referenza għall-konservazzjoni li jsiru b’irkapti li jkunu xbieki tat-tkarkir bid-diriġenti (kodiċijiet tal-irkaptu: OTB) b’daqs tal-malja tal-manka ta’ aktar minn 80 mm, minn bastimenti ta’ inqas minn 12 m.”;